दिनै मिरु दुलाराय बर’ फरायसा आफादा क’क्राझार जिल्लानि बागानसालियाव थानाय आफादनि गाहाइ मावख’ बड’फा हाउसआव आसामनि बारग’ गिबि मन्त्रि रुंसारि तरुन गगैनि सावगारिआव बिबार बाउनानै जोबथा बिदाय होदों । बिथांनि हरखाबै रुंसारि जानायाव दुलाराय बर’ फरायसा आफादा गोथौ दुखु मोननायखौ फोरमायनायजों लोगोसे, दुखुनि समाव बिथांनि नखरजों लोगोसे जाथि खुरमानिसिमबो दुखुखौ समानै बाहोगोदारि जाफाहरदों । बिथांनि जिउमाया जाहाथे सोर्गोआव अराय आलो गोजोनै थाहैनो हायो बिनि थाखाय आफा अबं गसाइनि खाथिआव आर’ज गाबहरबाय ।